OpenLLM-France/wikimedia huggingface dataset:
# Talpó d'Oregon

El talpó d'Oregon (Microtus oregon) és una espècie de talpó que es troba a Cascàdia, a l'oest de Nord-amèrica. Habita els boscos humits de la costa pacífica. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Microtus oregoni. UICN 2008. Llista Vermella d'espècies amenaçades de la UICN, edició 2008, consultada el 23 gener 2016.

## Bibliografia

* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# Heudreville-en-Lieuvin

Heudreville-en-Lieuvin és un municipi francès situat al departament de l'Eure i a la regió de Normandia. L'any 2007 tenia 104 habitants.

## Demografia
### Població

El 2007 la població de fet de Heudreville-en-Lieuvin era de 104 persones. Hi havia 40 famílies, de les quals 8 eren unipersonals (4 homes vivint sols i 4 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 42 eren l'habitatge principal de la família, 20 eren segones residències i 2 estaven desocupats. Tots els 64 habitatges eren cases. Dels 42 habitatges principals, 33 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 1 tenia dues cambres, 8 en tenien tres, 10 en tenien quatre i 22 en tenien cinc o més. 28 habitatges disposaven pel capbaix d'una plaça de pàrquing. A 23 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Heudreville-en-Lieuvin el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 8 | 45 a 49 | 12 |
| 12 | 40 a 44 | 8 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 8 | 15 a 19 | 4 |
| 8 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 65 persones, 45 eren actives i 20 eren inactives. De les 45 persones actives 41 estaven ocupades (23 homes i 18 dones) i 4 estaven aturades (1 home i 3 dones). De les 20 persones inactives 6 estaven jubilades, 10 estaven estudiant i 4 estaven classificades com a «altres inactius».

### Activitats econòmiques

L'any 2000 a Heudreville-en-Lieuvin hi havia 12 explotacions agrícoles que ocupaven un total de 213 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Heudreville-en-Lieuvin a l'INSEE.
* Évolution et structure de la population Fitxa amb el detall de dades de Heudreville-en-Lieuvin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Meublé. La casita blanca

Meublé. La casita blanca és una pel·lícula catalana de 2011 dirigida per Sílvia Munt, produïda per Ovideo TV i Televisió de Catalunya i protagonitzada per Clara Segura, Francesc Garrido, Miquel Gelabert, Àlex Brendemühl, Nora Navas, Marta Marco, Álvaro Cervantes, Marc Rodríguez, Pol López i la pròpia Sílvia Munt. Explica cinc històries que tenen lloc al meublé La casita blanca de Barcelona abans que aquest tanqués les seves portes l'any 2011. Es va rodar al meublé original amb equipament de poques dimensions a causa de l'espai reduït de les habitacions. Es van utilitzar càmeres Sony PMW F3 amb òptiques Ultraprime 1.9, amb còdec XDCAM EX.

## Referències

* ↑ «Meublé. La casita blanca». CCMA.cat, 11-05-2009. [Consulta: 12 març 2022].
* ↑ «Meublé. La casita blanca». Bcncatfilmcommission.com. [Consulta: 12 març 2022].
* ↑ «Meublé. La casita blanca». Filmin.cat. [Consulta: 12 març 2022].
* ↑ «La Casita Blanca revive en una película» (en castellà). LaVanguardia.com, 08-07-2011. [Consulta: 12 març 2022].
* ↑ «TV3 estrena ‘Meublé (La casita blanca)’, una tv movie rodada con equipos de Ovide». Panoramaaudiovisual.com. [Consulta: 12 març 2022].
# Polígon del Baver

El Polígon del Baver és un barri de la ciutat d'Alacant.
El barri ha patit grans canvis urbanístics des dels anys 80, on es perden les vies del tren i la platja del Baver. Durant els anys de la transició comença a construir-se la Gran Via, que connecta l'autovia de Madrid i el Port d'Alacant. A partir de 1993 comencen a crear-se les primeres urbanitzacions i edificis.

## Referències

* ↑ Evolució del Polígon de Baver
* ↑ Barri de Polígon de Baver
Vegeu: Llista de barris d'Alacant
# Petřičekita

La petřičekita o petříčekita és un mineral de la classe dels sulfurs, que pertany al grup de la marcasita. Rep el seu nom en honor de Václav Petříček, cristal·lògraf de l'Institut de Física de l'Acadèmia de Ciències txeca, a Praga.

## Característiques

La petřičekita és un selenur de coure, de fórmula química CuSe₂. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. Es troba en forma d'inclusions, d'aproximadament 150 micres, en grans d'eucairita. La seva duresa a l'escala de Mohs es troba entre 2 i 2,5. És isostructural amb la marcassita i dimorf de la krut'aïta. És l'anàleg de coure de la ferroselita i la kullerudita. Es troba químicament relacionada amb l'athabascaïta, la bellidoïta, la berzelianita, la klockmannita i la umangita.

## Formació i jaciments

Va ser descoberta a Předbořice, a Bohèmia Central (República Txeca). També ha estat descrita a la mina El Dragón, a la província Antonio Quijarro (Departament de Potosí, Bolívia). Sol trobar-se associada a altres minerals com la klockmannita, l'eucairita i l'athabascaïta.

## Referències

* ↑ «Petříčekite» (en anglès). Mindat. [Consulta: 19 novembre 2016].

## Enllaços externs

* Imatge d'una petřičekita del Museu d'Història Natural de Londres
# Franco Cardinali

Franco Cardinali (Palerm, 23 de novembre de 1853 - Milà, 26 d'octubre de 1917) fou un tenor italià.
Franco Cardinali va cantar moltíssim al Gran Teatre del Liceu de Barcelona, tretze òperes entre 1888 i 1897. Va cantar Otello en l'estrena al Liceu el 19 de novembre de 1890 i ho va repetir en la temporada de primavera de 1891. Després va venir Francesco Tamagno (la temporada de primavera de 1892) que no va agradar, almenys no va agradar com Cardinali, i ja no va tornar més. Cardinali va tornar a cantar Otello a la temporada 1892-1893 en què va haver de fer dotze representacions. I després les edicions següents van ser sempre amb Franco Cardinali, considerat per la crítica com l'Otello del Liceu: temporades 1895-1896 (13 representacions), 1896-1897 i encara 1897-1898. En tres temporades seguides es va repetir Otello i sempre amb Cardinali.

## Referències

* ↑ Nouvion, François. «Biografia» (en anglès). Historical tenors. [Consulta: 5 febrer 2019].
* ↑ Tribó, Jaume. Annals 1847-1897 del Gran Teatre del Liceu. Associació Amics del Liceu, 2004. ISBN 978-84-609-2975-8.
# Meucon

Meucon (en bretó Meukon) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.919 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 455 | 506 | 606 | 794 | 1.100 | 1.268 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Louis-Marie Supiot | |
| 2008- | Joseph Le Palud | |
# Polígon equiangular

En geometria euclidiana, un polígon equiangular és un polígon que té tots els angles en els vèrtexs iguals. Si les longituds dels costats també són iguals, llavors es tracta d'un polígon regular. L'únic triangle equiangular és el triangle equilàter. Els rectangles –incloent-hi el quadrat– són els únics quadrilàters equiangulars.
Per un n-gon equiangular, cada angle mesura 180° − ${\tfrac {1}{n}}$(360°) (teorema dels polígons equiangulars). D'altra banda, el teorema de Viviani sosté el següent:
* La suma de les distàncies d'un punt interior fins als costats d'un polígon equiangular no depèn de la localització d'aquest punt.
Un polígon cíclic és equiangular si i només si els costats alterns són iguals (és a dir, els costats 1, 3, 5... són iguals i els costats 2, 4, 6... són iguals). Llavors, si n és imparell, un polígon cíclic és equiangular si i només si és regular.

## Referències

* ↑ Elias Abboud "On Viviani’s Theorem and its Extensions" pp. 2, 11 (anglès)
* ↑ De Villiers, Michael. "Equiangular cyclic and equilateral circumscribed polygons", Mathematical Gazette, 95, març de 2011, 102-107 (anglès)
* Williams, R. The Geometrical Foundation of Natural Structure: A Source Book of Design. New York: Dover Publications, 1979. p. 32

## Enllaços externs

* Weisstein, Eric W., «Equiangular Polygon» a MathWorld (en anglès).
* A Property of Equiangular Polygons: What Is It About? (anglès)
# Isaías Zarazaga Burillo

Isaías Zarazaga Burillo (Tosos, província de Saragossa, 1927) és un veterinari i polític aragonès, diputat al Congrés dels Diputats i senador.

## Biografia

estudiar el batxillerat a l'Institut Goya de Saragossa, i va estudiar veterinària entre 1944 i 1949, encarregat de Càtedra fins a 1956. En 1956 fa oposicions d'Inspectors del Cos Nacional de Veterinaris i fou destinat a la Direcció general de Ramaderia del Ministeri d'Agricultura d'Espanya. En 1960 obté la Càtedra de Veterinària a la Universitat de Saragossa. Li va ser concedida beca de la Fundació Juan March. Fundador del Centre d'Investigació i Desenvolupament Agrari de l'Ebre en col·laboració amb l'OCDE. Treballa com a director del Centre Nacional de Selecció i Reproducció Animal, fins a 1975 data en la qual demana l'excedència voluntària per a dedicar-se íntegrament a l'ensenyament i investigació.
A les eleccions generals espanyoles de 1977 fou escollit senador per la província de Saragossa per la CAIC. Fou president de la Comissió Especial de Política Científica del Senat d'Espanya No es presentà a la reelecció i se'l considera vinculat al Partit Aragonès. tot i així fou elegit diputat pel Partit Popular a les eleccions generals espanyoles de 1982. En 1987 va substituir al diputat elegit a les eleccions generals espanyoles de 1986, Hipólito Gómez de las Roces, pel Partit Aragonès. És president de la Fundación Genes y Gentes.

## Referències

* ↑ «Fitxa de la Universitat de Saragossa». Arxivat de l'original el 2017-07-18. [Consulta: 16 juliol 2017].
* ↑ Fitxa del Senat
* ↑ «El Periódico de Aragón, 25-5-2007». Arxivat de l'original el 2007-10-31. [Consulta: 24 març 2008].
* ↑ Fitxa del Congrés dels Diputats
* ↑ Fitxa del Congrés dels Diputats, III legislatura
* ↑ Presentación, Fundación Genes y Gentes
# Alhambra (Ciudad Real)

Alhambra és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 1423 | 1341 | 1220 | 1190 |
# Helge von Koch

Helge von Koch (Svea livgardes church parish, 25 de gener de 1870 - Danderyd, 11 de març de 1924) fou un matemàtic suec que va descriure els famosos fractals coneguts com corba de Koch i floc de neu de Koch. Va realitzar aportacions a la teoria de nombres, provant el 1901 l'equivalència entre la hipòtesi de Riemann i una forma del teorema dels nombres primers.

## Enllaços externs

* O'Connor, John J.; Robertson, Edmund F. «Helge von Koch» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Bernkopf, Michael. «Koch, Helge von». Complete Dictionary of Scientific Biography, 2008. [Consulta: 23 juliol 2019]. (anglès)
* «Niels Fabian Helge von Koch». Encyclopædia Britannica, 2006. [Consulta: 25 juliol 2019]. (anglès)
* Macho, M. «Las matemáticas de Niels Fabian Helge von Koch». ZTFNews, 2014. [Consulta: 25 juliol 2019]. (castellà)
# Pomacentrus colini

Pomacentrus colini és una espècie de peix de la família dels pomacèntrids i de l'ordre dels perciformes.

## Morfologia

Els adults poden assolir els 7 cm de longitud total.

## Distribució geogràfica

Es troba al sud de Papua Nova Guinea.

## Referències

* 1 2 Allen, Gerald R. Damselfishes of the world (en anglès). Melle: Mergus, 1991, p. 217. ISBN 3882440082.
* 1 2 Reyes, Rodolfo B.; Luna, Susan M. «Pomacentrus colini Allen, 1991 Colin's damsel». FishBase.
# José García de la Torre

José García de la Torre (La Torre de Esteban Hambrán, 15 d'agost de 1774 - Madrid, 26 de maig de 1847) va ser un polític espanyol.

## Biografia

Llicenciat en dret, el 1816 fou nomenat alcalde de Casa i Cort, i el 1817 fiscal del Consell de Castella. Durant la primera etapa del regnat de Ferran VII d'Espanya ja amb el Trienni liberal va ser amb caràcter interí ministre de Gracia i Justícia entre març i abril de 1820 i, novament primer secretari de despatx, entre setembre i desembre de 1823.
Resident a Madrid, el 28 de maig fou nomenat acadèmic de la Reial Acadèmia de la Història, encara que ja n'era numerari des de 1816.

## Referències

* ↑ «Arcaismos tópicos en el Reino Astur». Boletín de la Real Academia de la Historia, II, 1978, p.314.
# Isaác Brizuela

Isaác Brizuela Muñoz (28 d'agost de 1990) és un futbolista mexicà.

## Selecció de Mèxic

Va formar part de l'equip mexicà a la Copa del Món de 2014.

## Referències

* ↑ American Exports: Toluca winger Isaac Brizuela reveals he's US citizen; will he declare for USMNT? Arxivat 2014-06-29 a Wayback Machine. mlssoccer.com
* ↑ Isaác Brizuela a National-Football-Teams.com (anglès)
# Francesca Vives Amer

Francesca Vives Amer (Inca, 1957) és una política mallorquina del PSM. És llicenciada en geografia i història.
Durant la legislatura 2007-2011 va ser consellera de Comerç, Indústria i Energia del Govern de les Illes Balears, amb el Pacte progressista i nacionalista (Govern de coalició PSOE-BLOC-UM durant la primera part de la legislatura; des del mes de febrer de 2010, PSOE-BLOC en minoria).
Durant el primer Pacte de Progrés (1999-2003) va ser directora general d'Indústria de la conselleria encapçalada per Pere Sampol (PSM).
També ha estat regidora de l'Ajuntament d'Inca, d'on va ser cap de llista del Bloc per Inca a les eleccions del 27 de maig de 2007.
# Gang bang

Un gang bang (en català, literalment, 'banda que dispara') és una expressió en anglès que fa referència a una situació en què un sol home o dona interacciona sexualment amb un gran nombre de persones de manera simultània.
El gang bang és una modalitat de sexe en grup diferent de la clàssica orgia, ja que el centre neuràlgic és una única persona amb la qual tota la resta hi té relació sexual.
Quan és un home qui té relacions sexuals amb moltes dones simultàniament aleshores s'anomena reverse gang bang ('banda que dispara inversament').

## Cultura popular

En el cinema pornogràfic, les sèries de gang bang han arribat a configurar un subgènere força reeixit, que incorpora en els seus títols el nom de la famosa pornostar que se sotmet a aquesta pràctica.
El 24 de març de 2011, es va estrenar a la sala Tallers del TNC l'obra teatral Gang Bang (Obert fins a l'hora de l'Àngelus) de Josep Maria Miró. L'espectacle tracta sobre la pèrdua de valors en la societat actual i està ambientat en un local de sexe per a homes homosexuals, en el qual el protagonista, interpretat per Òscar Castellví, se sotmet a una violació en grup consentida, és a dir, a una gang bang. Polèmica, pel seu tema, aquesta obra de teatre ha estat criticada ja abans de ser estrenada per sectors d'ultradreta i per l'entitat E-cristians.

## Referències

* ↑ Gang Bang (Obert fins a l'hora de l'Àngelus) Pàgina del Teatre Nacional de Catalunya, TNC (català)
* ↑ El TNC estrena Gang Bang Diario crítico de Cataluña, 21 de març de 2011 (català)
* ↑ El TNC estrena la polèmica 'Gang bang' i defensa la "llibertat creativa" de Laura Serra, diari Ara, el 21 de març de 2011 (català)
# Steve Martland

Steve Martland (1954-2013) fou un compositor principalment de música instrumental. Les seves influències son diverses i això és tradueix en les seves creacions artístiques. S'observa una combinació d'elements del jazz, el trip-hop o la música clàssica. La creativitat de les seves obres és el reflex d'aquesta amistat amb el plurilalisme i la diversitat musical. Tot el seu treball publicat es pot consultar a la Schott Musik International. El 6 de maig del 2013, a l'edat de 53 anys, va morir dormint per un atac de cor.

## Referències

* ↑ http://journalofmusic.com/radar/composer-steve-martland-has-died

## Enllaços externs

* Schott Music: per consultar la discografia completa.
* Vimeo clip: contribució de Steve Martland en un programa de TV.
# Jailbreak

El jailbreak és el procés d'eliminar les limitacions imposades per Apple en dispositius que utilitzin el sistema operatiu iOS mitjançant l'ús de kernels modificats. Aquests dispositius són l'iPhone, iPod Touch, iPad. El jailbreak permet als usuaris accedir completament al sistema operatiu, permetent a l'usuari descarregar aplicacions, extensions i temes que no estiguin disponibles a través de l'App Store oficial. Un dispositiu amb jailbreak encara pot utilitzar l'App Store, iTunes i totes les altres funcions, com fer trucades telefòniques. El jailbreak és una forma d'escalar privilegis.
A diferència del procés de rootejar un dispositiu Android, en el jailbreak és necessari que l'usuari utilitzi programari (software) no autoritzat per Apple. Un jailbreak "untethered" o "tethered" requereix que el dispositiu estigui connectat a un ordinador cada vegada que s'iniciï; un jailbreak "deslligat" o "untethered" permet al dispositiu encendre's sense l'assistència d'un ordinador. Sota el Digital Millennium Copyright Act, el procés de fer jailbreak és legal en els Estats Units, encara que Apple avisa que la pràctica pot violar la garantia.

## Referències

* ↑ «Què és i procediment per a fer el Jailbreak». PCatala.com. PCatalà, 02-08-2012. [Consulta: 2 agost 2012].
# Juan Antonio Cavestany y González Nandín

Juan Antonio Cavestany y González Nandín (Sevilla, 31 de desembre de 1861 - Madrid, 22 de desembre de 1924) fou un escriptor i polític andalús, diputat al Congrés dels Diputats durant la restauració borbònica i acadèmic de la Reial Acadèmia Espanyola.
Passà la seva infantesa a Sevilla, on va començar a escriure de ben jove, i assolí l'èxit quan va estrenar el 13 de desembre de 1877, amb només 17 anys, la peça de teatre El esclavo de su culpa. Militant del Partit Conservador, fou elegit diputat pel districte de Grazalema (província de Cadis) a les eleccions generals espanyoles de 1891, pel de Vitigudino (província de Salamanca) a les eleccions generals espanyoles de 1896, 1898 i 1899, i pel de Sequeros (província de Salamanca) a les eleccions generals espanyoles de 1903. Després fou senador per la província de Salamanca de 1905 a 1910, senador vitalici el 1914 i governador civil de Madrid del 27 de juliol del 1919 al 5 de desembre del mateix any.
El 1902 va ingressar com acadèmic a la Reial Acadèmia Espanyola amb el discurs La copla popular. Ha estat autor de poemes molt popular a Andalusia com El parque de María Luisa.

## Obres

* El esclavo de su culpa (1877)
* La noche antes (1880)
* Poesías (1883)
* Versos viejos (1907)
* Tristes y alegres (1916)

## Referències

* ↑ Juan Antonio Cavestany a sevillapedia
* ↑ Fitxa del Congrés dels Diputats
* ↑ Fitxa del Senat
* ↑ Juan de Cavestany al web de la RAE
* ↑ El parque de María Luisa Arxivat 2015-03-23 a Wayback Machine.
* ↑ Cavestany, Juan Antonio. La noche antes (en castellà). Madrid: Imprenta de J. Rodríguez, 1893.

## Enllaços externs

* Juan Antonio Cavestany, a mcnbiografias
* Juan Antonio Cavestany a poesiaselecta.com
# Pich

Pich és el nom dels següents personatges:
* Antònia Pich i Santasusana (Sant Andreu de Palomar, Barcelona, 1910 – 1990), pianista, violinista
* Joan Pich i Pon (Barcelona, 1878 - París, 1937), polític i empresari català que fou alcalde de Barcelona
* Joan Pich i Santasusana (Sant Andreu de Palomar, Barcelona, 1911 - Badalona, 1999), músic català
* Josep Pich Mitjana (Manresa, 1967), historiador català especialitzat en la història político-social de Catalunya i els orígens del catalanisme polític
# Tirà crestat muntanyenc

El tirà crestat muntanyenc (Myiarchus cephalotes) és un ocell de la família dels tirànids (Tyrannidae).

## Hàbitat i distribució

Viu als clars del bosc i clarianes de les muntanyes des de Colòmbia i nord de Veneçuela, cap al sud, a través dels Andes de l'est de l'Equador i est del Perú fins al centre de Bolívia.

## Referències

* ↑ «Tirà crestat muntanyenc». Cercaterm. TERMCAT, Centre de Terminologia. Rev. 20/01/2023(català)
# Ammoni el Gramàtic

Ammoni el Gramàtic (en grec antic: Ἀμμώνιος; en llatí: Ammonius) va ser un professor de gramàtica a Alexandria del final del segle iv. Va ser també sacerdot d'Apis.
Quan el bisbe Teòfil va anihilar les antigues religions a Egipte, Ammoni i el seu company Hel·ladi van fugir a Constantinoble, on van exercir la seva professió. Va escriure en grec De les diferències de paraules o del seu significat (grec antic: Περὶ ὁμοίων καὶ διαφόρων λέξεων), i Περὶ ἀκυρολογίας, una mena de diccionari de sinònims. Va ser mestre de Sòcrates Escolàstic.

## Referències

* ↑ [https://quod.lib.umich.edu/m/moa/acl3129.0001.001/161?rgn=pages;view=image;q1=AmmoniusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 146. ]
# Min

«Min» té aquests significats:
* Min (déu), deïtat egípcia, aspecte del déu Amon
* Min (llengua), ampli grup de dialectes (llengües sinítiques) parlats al sud-est de la Xina
* Min abreviatura de minut, unitat de temps que es divideix en 60 segons
* riu Min, curs d'aigua a Fujian (Xina)
* Biografies:
** Min Ayahana (1963), mangaka japonesa, de Nanao en la Prefectura d'Ishikawa, Japó
** Min Hye-sook (1970), jugadora d'handbol sud-coreana que va competir durant les dècades de 1980 i 1990
** Min Kyeong-ho (1996), ciclista sud-coreà, que combina la carretera amb la pista
** Min Zhen (segle xviii), artista plàstic xinès